শামসুজ্জামান খান: তারমানে বাইরের বহু প্রভাব নিজের ভেতর নিতে হবে। নিয়ে সেগুলো আত্মস্ত করতে হবে। আমাদের এখানে যোগীরা ছিল। আমাদের এখানে হিন্দু ব্রাহ্মনদের ঐতিহ্য ছিল। মুসলিম ঐতিহ্য ছিল। তারপর সুফিবাদ যখন এল, যোগীদের সাথে, প্রান্তিকদের সাথে সুফিবাদকে তারা মিলিয়ে নিল। তখন নতুন বাঙালি সংস্কৃতি গড়ে উঠল। সুফিরা যে ওদের সাথে একাত্ম হলো, এটা বিস্ময়কর। কিন্তু দৃষ্টিভঙ্গির আধুনিকতা, একটা সমাজ সংহতি করার চিন্তা, সেখান থেকেই কিন্তু হলো।